ผมรู้ว่าคุณคิดอะไรอยู่
"ทำไมตานี่ต้องนั่งด้วย"
นั่นก็เพราะว่าวิทยุนี้ครั้ง
(เสียงดนตรี)
ผมเล่าเรื่องทางวิทยุเกี่ยวกับการออกแบบ
และรายงานเรื่องราวทั้งหลาย
ตั้งแต่ตึกรามบ้านช่อง แปรงสีฟัน สัญลักษณ์นำโชค ป้ายบอกทาง และแบบตัวอักษร
ภารกิจของผมก็คือ ทำให้คนเข้าถึงการออกแบบที่พวกเขาสนใจ
เพื่อที่พวกเขาจะได้ให้ความสนใจ กับรูปแบบของการออกแบบทั้งหลาย
เมื่อคุณถอดรหัสโลก โดยพิจารณาถึงเจตนาในการออกแบบ
โลกก็จะน่าอัศจรรย์ยิ่ง
แทนที่จะเห็นสิ่งที่แตกหัก
คุณจะเห็นเสี้ยวเล็ก ๆ ของอัฉริยภาพ
ที่นักออกแบบไร้นามได้อาบเหงื่อต่างน้ำ เพื่อทำให้เรามีชีวิตที่ดีกว่า
และนั่นก็คือนิยามหลักของคำว่าออกแบบ
การทำให้ชีวิตดีกว่าเดิม และการให้ความสุข
บางอย่างก็ให้ความสุขเป็นล้นพ้นกับผม
มากกว่าธงที่ถูกออกแบบมาเป็นอย่างดี
(เสียงหัวเราะ)
เย่
(เสียงปรบมือ)
สุขสันต์วันครบรอบ 50 ปี ให้กับธงของคุณนะ แคนาดา
มันสวย ได้มาตรฐาน
รักเลยครับ
ผมหลงใหลธง
บางครั้งเมื่อยกหัวข้อเรื่องธงขึ้นมา
คนก็จะแบบว่า "ฉันไม่สนใจเรื่องธง"
แต่เมื่อเราเริ่มคุยเรื่องธงกัน เชื่อไหมครับว่า
คนร้อยละ 100 สนใจธง
มีอะไรบางอย่างเกี่ยวกับมัน ที่สัมพันธ์กับอารมณ์ของเรา
ครอบครัวของผมห่อของขวัญวันคริสมาสต์ปีนี้ ให้ผมด้วยลายธง
รวมถึงถุงของขวัญสีฟ้า ที่ถูกตกแต่งด้วยธงของสกอตแลนด์
ผมลงรูปนี้ออนไลน์ และแน่นอนว่า
ไม่กี่นาทีต่อมา ก็มีคนทิ้งข้อความไว้ว่า
"เอาธงสกอตลายขวางนั่นเสียบก้นตัวเองซะ"
(เสียงหัวเราะ)
เห็นไหม คนน่ะคลั่งใคล้ธงกันจะตายใช่ไหมครับ
มันเป็นอย่างนั้นแหละครั้ง
ผมชอบธงก็เพราะว่า
เมื่อคุณเข้าใจการออกแบบธง
ว่าอะไรที่ทำให้มันดูดีหรือดูแย่แล้ว
คุณก็จะเข้าใจการออกแบบ ของแทบจะทุกอย่าง
ต่อไปผมก็จะ
ดำเนินรายการวิทยุตอนใหม่ของผม
ที่ชื่อว่า "99% ล่องหน" และผมกำลัง จะดำเนินรายการบนเวทีนี้
เมื่อผมกดปุ่มตรงนี้
เสียง: เอส แทนคำว่าเสียง
โรมัน มาร์ส: มันก็จะส่งเสียง
ฉะนั้น เมื่อใดก็ตามที่คุณได้ยินเสียง หรือเสียงพูด หรือเสียงดนตรี
ก็เพราะว่าผมกดปุ่ม
เสียง: เสียง
โรมัน: เอาล่ะ เข้าใจแล้วนะครับ ไปกันเลย
สาม สอง
นี่คือรายการ "99% ล่องหน" ผมโรมัน มาร์ส
(เสียงดนตรี)
ผู้บรรยาย: หลักการพื้นฐานห้าประการ ของการออกแบบธง
โรมัน มาร์ส: ตามนิยามของ สมาคมเว็กซิโลโลจีแห่งอเมริกาเหนือ
เว็กซิโลโลจิเคิล
เท็ด เคย์: เว็กซิโลโลจี คือการศึกษาเกี่ยวกับธง
โรมัน: ตัวอักษร "lol" นั่น ทำให้มันฟังดูประหลาด
ผู้บรรยาย: ประการแรก คงความเรียบง่าย
ธงควรที่จะเรียบง่าย เด็กก็สามารถวาดได้จากความทรงจำ
โรมัน: ก่อนจะย้ายไปชิคาโก ในปี ค.ศ. 2005
ผมไม่รู้เลยว่าเมืองต่าง ๆ มีธงเป็นของตัวเอง
เท็ด: เมืองใหญ่ ๆ ส่วนใหญ่มีธงกัน
โรมัน: ผมไม่ยักรู้แฮะ อ้อ นั่น เท็ด เคย์นะครับทุกคน
เท็ด: สวัสดี
โรมัน: เขาเป็นผู้เชี่ยวชาญเกี่ยวกับธงที่เจ๋งมาก
เท็ด: ผมเท็ด เคย์ ผมเป็นบรรณาธิการ วารสารวิชาเกี่ยวกับการศึกษาธง
และตอนนี้ผมมีส่วนร่วม ในสมาคมธงแห่งโปแลนด์
สมาคมเว็กซิโลโลจีแห่งอเมริกาเหนือ
โรมัน: เท็ดเขียนหนังสือ เกี่ยวกับการออกแบบธง
ผู้บรรยาย: "ธงดี ธงไม่ดี"
โรมัน: เอาเข้าจริง มันเหมือนกับจุลสาร มีประมาณ 16 หน้า
เท็ด: ครับ หนังสือชื่อ "ธงดี ธงไม่ดี: เราจะออกแบบธงดี ๆ ได้อย่างไร"
โรมัน: และธงเมืองผืนแรก ที่ผมค้นพบในชิคาโก
มันงามมาก
พื้นขาว แถบแนวนอนสีฟ้าสองแถบ
และดาวหกแฉกสี่ดวงตรงกลาง
(เสียง)
ผู้บรรยาย: ประการที่สอง สัญลักษณ์สื่อความหมาย
เท็ด: แถบสีฟ้าหมายถึงน้ำ แม่น้ำ และทะเลสาป
ผู้บรรยาย: ภาพของธง สี หรือรูปแบบ
ควรเกี่ยวข้องกับสิ่งที่มันเป็นตัวแทน
เท็ด: ดาวสีแดงหมายถึง เหตุการณ์สำคัญในประวัติศาสตร์ของชิคาโก
โรมัน:ที่เรียกว่า การก่อตั้ง ฟอร์ด เดียร์บอร์น ที่ที่กลายเป็นชิคาโก
เหตุการณ์ไฟไหม้ครั้งใหญ่ในชิคาโก
งานมหกรรมที่โคลัมเบีย ซึ่งทุกคนจดจำได้ดี
เพราะไม่มีใครจำโซนรุ่งเรืองของเมือง
และ งานครบรอบร้อยปีของเมือง ได้เลย
ผู้บรรยาย: ประการที่สาม ใช้สีหลักสองถึงสามสี
เท็ด: กฎหลักเรื่องสี ก็คือใช้สองถึงสามสี
จากชุดสีพื้นฐาน เช่น แดง ขาว ฟ้า เขียว เหลือง และดำ
โรมัน: การออกแบบธงชิคาโก ได้รับการยอมรับอย่างกว้างขวาง
ไปทั่วทั้งเมือง
เราพบมันได้ทุกหนทุกแห่ง
ตึกรามบ้านช่องในส่วนพื้นที่ก็ใช้ธงนี้
เวท โมเซอร์: ทุกบล็อคอาจมีสักร้านหนึ่ง
ใกล้ ๆ กับที่ผมทำงาน ที่ขายของที่เกี่ยวกับธงชิคาโกนี้
โรมัน: นั่น เวท โมเซอร์ จากวารสารชิคาโก
เวท: ทุกวันนี้ ยกตัวอย่างเช่น ตอนที่ผมไปตัดผม
ผมนั่งลงบนเก้าอี้ในร้านทำผม
ก็มีธงชิคาโกบนกล่อง ที่ช่างทำผมใช้เก็บอุปกรณ์ของเขา
และในกระจก ก็มีธงชิคาโกอยู่บนผนังข้างหลังผม
ตอนที่ผมออกไป คนที่เดินผ่านผม ก็มีแถบรูปธงชิคาโกบนกระเป๋าของเขา
โรมัน: มันถูกปรับใช้ให้เข้ากับหลายอย่าง
โดยเฉพาะดาวหกแฉก เราพบมันได้ในสารพัดที่
เวท: กาแฟที่ผมซื้อมาเมื่อวันก่อน ก็มีดาวชิคาโกอยู่บนถ้วย
โรมัน: มันเป็นสัญลักษณ์ แหล่งความภูมิใจของชิคาโก
เวท: เมื่อเจ้าหน้าที่ตำรวจ หรือเจ้าหน้าที่ดับเพลิงเสียชีวิตในชิคาโก
ธงที่คลุมอยู่บนโลงศพ มักไม่ใช่ธงชาติสหรัฐอเมริกา
พวกเขาสามารถใช้ธงของเมืองชิคาโกได้
นั่นคือระดับความผูกพันระหว่างธง กับภาพพจน์ในระดับพลเมืองของมันต่อชิคาโก
โรมัน: และนั่นก็ไม่ใช่แค่คนชอบชิคาโก แล้วก็เลยชอบธงนั่น
ผมคิดว่าคนชอบชิคาโกมากขึ้น ก็เพราะว่าธงมันเจ๋ง
เวท: เกิดวงจรที่เป็นผลเชิงบวก ระหว่างสัญลักษณ์และความภูมิใจของพลเมือง
โรมัน: ครับ เมื่อผมย้ายกลับไป ซาน ฟรานซิสโก ในปี ค.ศ. 2008
ผมศึกษาเรื่องธงของเมืองนั้น
เพราะผมไม่เคยเห็นมันเลย ในแปดปีก่อนที่ผมเคยอยู่ที่นั่น
และผมก็พบมัน ผมเสียใจที่จะบอกว่า
มันดูจืดชืดมากเลย
(เสียงหัวเราะ)
ผมรู้ครับ
ผมเองก็จบปวดไม่แพ้กัน
(เสียงหัวเราะ)
เท็ด: ให้ผมเริ่มจากด้านบนเลยนะครับ
ผู้บรรยาย: ประการแรก คงความเรียบง่าย
เท็ด: มันควรจะเรียบง่าย
ผู้บรรยาย: ธงควรที่จะเรียบง่าย เด็กก็สามารถวาดมันจากความทรงจำได้
เท็ด: มันค่อนข้างจะเป็นธงที่ซับซ้อน
โรมัน: เอาล่ะ โอเค
องค์ประกอบหลักของธงซาน ฟรานซิสโก คือฟีนิกซ์
ที่เป็นตัวแทนของเมือง ที่ผุดขึ้นมาจากเถ้าถ่าน
หลังจากอัคคีภัยใหญ่ในยุค 1850
เท็ด: สัญลักษณ์ที่ทรงพลังของซาน ฟรานซิสโก
โรมัน: ผมยังไม่ค่อยเข้าถึงฟีนิกซ์เท่าไหร่
ในทางการออกแบบ มันดูหยาบเกินไป
และมีรายละเอียดมากเกินไป ในเวลาเดียวกัน
ซึ่งถ้าคุณพยายามลองวาดดู
คุณก็จะไม่สามารถทำได้
ดูไกล ๆ ก็ไม่สวย
แต่ความหมายที่ลึกซึ้งทำให้มันมีข้อดูอยู่
หลังตัวนกฟินิกซ์ พื้นหลังเป็นสีขาวเสียส่วนใหญ่
รอบ ๆ มันเป็นกรอบสีทองเด่นชัด
เท็ด: ซึ่งเป็นส่วนการออกแบบที่น่าดึงดูดมาก
โรมัน: ผมคิดว่ามันโอเคนะ แต่
(เสียงหัวเราะ)
ต่อไปคือสิ่งที่ไม่ควรทำอย่างยิ่ง ในการออกแบบธง
ผู้บรรยาย: ประการที่สี่ ไม่ใช้ตัวอักษรหรือตรา
อย่างเขียนอะไรบนนั้น
โรมัน: ใต้ฟินิกซ์มีคำขวัญบนริบบิ้น
ที่แปลได้ว่า "ยามสงบประดุจทอง ยามศึกดั่งเหล็กกล้า"
แล้ว และนี่มันก็เป็นปัญหาใหญ่เลยล่ะ
มันเขียนไว้ว่า ซาน ฟรานซิสโก ในส่วนล่าง
เท็ด: ถ้าคุณอยากจะเขียนชื่อ สิ่งที่คุณจะใช้ธงเป็นตัวแทน
ก็แสดงว่าสัญลักษณ์ของคุณไม่ได้เรื่อง
(เสียงหัวเราะ)
(เสียงปรบมือ)
โรมัน: ธงของสหรัฐอเมริกา ไม่ได้เขียนคำว่า "สหรัฐฯ" ไว้
อันที่จริง ธงชาติก็มักจะเป็นอย่างนั้น
ตัวอย่างที่ดีเช่น แอฟริกาใต้ ตุรกี อิสราเอล
โซมาลี ญี่ปุ่น และแกมเบีย
มีตัวอย่างธงชาติดี ๆ มากมาย
พวกมันเป็นไปตามหลักการออกแบบที่ดี เพราะว่ามันถูกตั้งความหวังเอาไว้สูง
พวกมันอยู่บนเวทีนานาชาติ
แต่มันเป็นอีกเรื่องหนึ่งสำหรับ ธงของเมือง รัฐ และเขตเทศบาล
(เสียงหัวเราะ)
มีธงมากมายที่เป็นตัวอย่างแห่งหายนะ
(เสียงหัวเราะ)
และเราต้องหยุดทำแบบนั้นได้แล้ว
(เสียงหัวเราะ)
(เสียงปรบมือ)
มันเป็นความจริง และต้องใช้ความกล้าครับ
ก้าวแรกคือ เราต้องยอมรับว่า มันมีปัญหา
(เสียงหัวเราะ)
คนจำนวนมากมักคิดว่า การออกแบบที่ดี
เป็นแค่เรื่องของรสนิยม
และเอาเข้าจริง ๆ บางครั้งมันก็เป็นเช่นนั้น
แต่บางครั้งมันก็ไม่ใช่หรอกนะครับ
(เสียงหัวเราะ)
นี่คือรายการทั้งหมดของ หลักการออกแบบธงของ NAVA
ผู้บรรยาย: หลักการห้าประการของการออกแบบธง
ผู้บรรยาย: ประการแรก เท็ด: มันควรจะเรียบง่าย
ผู้บรรยาย: ประการที่สอง เท็ด: สัญลักษณ์สื่อความหมาย
ผู้บรรยาย: ประการที่สาม เท็ด: ใช้สีหลักแค่สองสามสี
ผู้บรรยาย: ประการที่สี่ เท็ด: ไม่ใช้ตัวอักษรหรือตรา
ผู้บรรยาย: อย่าใช้ข้อความ ไม่ว่ารูปแบบใด
เท็ด: เพราะว่าคุณไม่สามารถ อ่านได้จากระยะไกล
ผู้บรรยาย: ประการที่ห้า เท็ด: ทำให้มันเด่นชัด
โรมัน: ธงที่ดี ๆ ส่วนใหญ่ เป็นไปตามหลักการนี้
และอย่างที่ผมพูดไปแล้ว ธงของประเทศส่วนใหญ่ก็ดีอยู่
แต่ว่า
ถ้าคุณเอาหลักการเหล่านี้ ไปให้นักออกแบบไม่ว่าจะแขนงไหน
พวกเขาก็จะบอกว่า ความเรียบง่าย มีความหมาย
ใช้สีไม่กี่สี หรือให้ตรึกตรองเรื่องการใช้สีให้ดี ๆ
เอกลักษณ์ ไม่มีตัวหนังสือ ที่คุณไม่สามารถอ่านได้
หลักการพวกนี้ก็ถูกใช้ใช้เช่นกัน
แต่น่าเสียดาย ที่หลักการออกแบบที่ดี มันไม่ถูกใช้ในการออกแบบธงของเมือง
ปัญหาที่ใหญ่ที่สุดของเรา น่าจะเป็นประการที่สี่
เราไม่อาจหยุดการใส่ชื่อเมือง ลงบนธงของเรา
หรือตราเทศบาลเล็ก ๆ ที่มีข้อความอยู่บนนั้น
เรื่องเกี่ยวกับตราสัญลักษณ์ก็คือ
พวกมันถูกออกแบบมา เพื่อให้เหมาะเมื่ออยู่บนกระดาษ
ที่คุณสามารถอ่านมันได้
ไม่ใช่อยู่บนธงปลิวไสว อยู่ไกลออกไป 100 ฟุต
นี่เป็นตัวอย่างธง
ผู้เชี่ยวชาญด้านธงเรียกพวกมันว่า SOB
ซึ่งย่อมาจาก ตราบนผ้าปูเตียง
(เสียงหัวเราะ)
ถ้าคุณไม่สามารถบอกได้ว่า มันเป็นธงของเมืองไหน
ครับ นั่นแหละปัญหา
ยกเว้น อนาไฮม์ พวกเขาทำการแก้ไขมันแล้ว
(เสียงหัวเราะ)
ธงเหล่านี้พบได้ทุกที่ในสหรัฐฯ
สิ่งที่เทียบเคียงได้กับตราสัญลักษณ์
ที่เราพบในยุโรป คือแผ่นตราเมืองบนโล่
และเราก็สามารถเรียนรู้จากมันได้
นี่เป็นแผ่นตราโล่ของอัมสเตอร์ดัม
เอาล่ะ ถ้ามันมีเมืองสหรัฐฯ
ธงก็คงจะมีหน้าตาแบบนี้
อะนะครับ
(เสียงหัวเราะ)
แต่แทนที่จะเป็นเช่นนั้น ธงของอัมสเตอร์ดัม
มีหน้าตาแบบนี้
แทนที่จะเป็นปะตราโล่ทั้งอัน
ลงไปบนพื้นหลังแล้วเขียนว่า "อัมสเตอร์ดัม" ที่ด้านล่าง
พวกเขาแค่เอาส่วนสำคัญ ของแผ่นโล่เกราะ
และเปลี่ยนให้มันเป็นธงของเมือง ที่ปังสุด ๆ ไปเลย
(เสียงหัวเราะ)
(เสียงปรบมือ)
แล้วก็เพราะว่ามันเท่นี่แหละ
ธงและกางเขนพวกนี้ เลยถูกพบได้ทุกหนทุกแห่งทั่วอัมสเตอร์ดัม
เหมือนกับที่ชิคาโก พวกมันถูกใช้จริง
แม้ว่าธงพวกตราสัญลักษณ์บนผ้าคลุมเตียง ดูแล้วจะน่าปวดตับ
และขวางหูขวางตาผมแค่ไหน
ก็ไม่มีอะไรที่จะเปรียบได้
กับความพังพินาศขั้นสุด ในวงการการศึกษาเรื่องธง
(เสียงหัวเราะ)
พร้อมหรือยังครับ
มันคือธงของ มิลวอคกี้ รัฐวิสคอนซิน
(เสียงหัวเราะ)
ผมอยากจะบอกว่า มันเด่นมากครับ
เอาเป็นว่าอย่างนั้นแล้วกัน
สตีฟ โคดิส: มันถูกนำมาใช้ในปี ค.ศ. 1955
โรมัน: เมืองจัดการแข่งขัน
และรวบรวมแบบร่างหลากหลาย
สตีเฟน: และผู้สูงอายุที่นามว่า เฟรด สเตฟฟาน
ก็ปะติดปะต่อแนวคิดต่าง ๆ ที่ส่งเข้ามา กลายเป็นธงของมิลวอคกี้
โรมัน: มันเป็นธงอ่างล้างชาม
มีเฟืองตัวใหญ่ตรงกลาง เป็นตัวแทนภาคอุตสาหกรรม
มีเรือที่เป็นตัวแทนท่าเรือ
กอของธัญพืช
ที่แสดงความระลึกถึงอุตสาหกรรมการบ่ม
มันยุ่งเหยิงไปหมด
และสตี โคดิส นักออกแบบกราฟิก จากมิลวอคกี้ก็อยากจะเปลี่ยนมัน
สตีฟ: มันแย่สุด ๆ เลย
เมืองเรามาผิดทางซะแล้ว
จะว่าอย่างนั้นก็ได้
โรมัน: แต่สิ่งที่ทำให้ธงของมิลวอคกี้ มาเหนือใคร
ในแบบที่เกือบจะเป็นการล้อตัวเอง
ก็คือภาพของธงสงครามกลางเมือง ของกองทหารมิลวอคกี้
สตีฟ: นั่นเป็นส่วนสุดท้าย
ที่ยิ่งทำให้มันน่าตลกขึ้นไปอีก
ว่ามันมีการออกแบบธง ซ้อนอยู่ในธงของมิลวอคกี้อีก
โรมัน: บนธง ใช่แล้ว
(เสียงหัวเราะ)
เย่
(เสียงดนตรี)
เอาล่ะครับ มิลวอคกี้เป็นเมืองที่เจ๋ง
ผมเคยไปที่นั่นแล้วก็ชอบที่นั่น
ส่วนที่น่าเศร้าที่สุดของเจ้าธงนี้ก็คือ
มีการแข่งขันเพื่อการออกแบบใหม่สองหน
ครั้งล่าสุดจัดขึ้นเมื่อปี ค.ศ. 2001
แบบร่างทั้งหมด 105 แบบถูกส่งเข้ามา
เท็ด: แต่ในที่สุด สมาชิกของคณะกรรมการศิลปะแห่งมิลวอคกี้
ตัดสินใจว่าไม่มีแบบร่างใหม่ที่ส่งมา คู่ควรต่อการปลิวไสวอยู่เหนือเมือง
โรมัน: พวกเขาไม่อาจตกลง ที่จะเปลี่ยนมันได้
(เสียงหัวเราะ)
นั่นมันเพียงพอที่จะชวนให้คุณคิดว่า
การออกแบบที่ดีและประชาธิปไตย ไม่ได้เป็นไปในทางเดียวกันเสมอไป
(เสียงหัวเราะ)
แต่สตีฟกำลังที่จะลองอีกครั้ง
ในการออกแบบธงมิลวอคกี้ใหม่
สตีฟ: ผมเชื่อว่ามิลวอคกี้เป็นเมืองที่ดี
เมืองที่ดีก็ควรที่จะมีธงดี ๆ
โรมัน: สตีฟยังไม่พร้อม ที่จะเผยการออกแบบของเขา
สิ่งหนึ่งที่ถูกนำเสนอ
ก็คือคุณจะต้องชักชวนมาร่วมทำงาน
และจากนั้นก็เผยการออกแบบนั้น
แต่เคล็ดลับก็คือ
ถ้าคุณอยากจะออกแบบธงที่ดี
ธงปัง ๆ อย่างธงของชิคาโก หรือวอชิงตัน ซึ่งมีธงที่สุดเจ๋ง
เริ่มจากการวาดสี่เหลี่ยมผืนผ้า ขนาดหนึ่งคูณหนึ่งนิ้วครึ่ง
บนกระดาษสักแผ่น
การออกแบบของคุณ จะต้องอยู่ภายในสี่เหลี่ยมเล็ก ๆ นั่น
นี่คือเหตุผลครับ
เท็ด: ธงขนาดสามคูณห้า บนเสาที่ห่างออกไป 100 ฟุต
จะมีขนาดราวกับ สี่เหลี่ยมขนาดหนึ่งคูณหนึ่งนิ้วครึ่ง
ที่ห่างจากตาของคุณไป 15 นิ้ว
คุณจะประหลาดใจว่าการออกแบบมันน่าสนใจ และเรียบง่ายขนาดไหน
เมื่อคุณจำกัดการออกแบบเช่นนั้น
โรมัน: ตอนนี้ กลับไปยังซาน ฟรานซิสโก
เราจะทำอะไรได้บ้างไหม
เท็ด: ผมอยากที่จะบอกว่า ธงแย่ ๆ ทุกผืนก็ยังมีส่วนดี ๆ อยู่
วิธีการทำให้ธงของซาน ฟรานซิสโกเป็นธงที่ดี
ก็คือการเอาคำขวัญออกไป เพราะว่าคุณอาจจากระยะไกลไม่ได้
เอาชื่อออกไป
และอาจทำขอบให้ใหญ่กว่าเดิม เพื่อให้มันเป็นส่วนหนึ่งของธงมากขึ้น
และผมก็จะให้ความสนใจกับฟีนิกส์
ทำให้มันเป็นองค์ประกอบหลัก ที่อยู่ตรงกลางธง
โรมัน: แต่ฟีนิกส์ในตอนนี้ ต้องถูกเอาออกไป
เท็ด: ผมจะทำให้มันเรียบง่ายกว่านี้ หรือไม่ก็ออกแบบใหม่
วาดนกใหญ่ที่กางปีกกว้าง
ออกจากกองเพลิง
เน้นไปที่เปลวเพลิงเหล่านี้น
โรมัน: ฉะนั้น ธงของซาน ฟรานซิสโกนี้
ตามคำแนะนำของเท็ด เคย์
ผมไม่รู้ว่าเขาจะทำอย่างไร ถ้าเราไร้แก่นสาร
และไม่ได้เห็นพ้องไปกับคำแนะนำ
แฟนรายการวิทยุและพอดแคสของผม ได้ยินผมบ่นเกี่ยวกับธงแย่ ๆ
พวกเขาก็ส่งแบบร่างมาให้
นี่เป็นการออกแบบจาก นีล มัสเซตต์
มันดูดีกว่าเดิมมาก
(เสียงหัวเราะ)
และผมคิดว่าถ้าพวกมันถูกนำมาใช้
เราก็น่าจะได้เห็นพวกมันไปทั่วเมือง
ในปฏิบัติการณ์ของผม ที่จะทำให้ธงในโลกใบนี้สวยงามขึ้นนั้น
ท่านผู้ฟังหลายท่านก็เก็บมันไปเป็นการบ้าน
ในการออกแบบธงของพวกเขา และใส่ใจกับความเป็นไปได้
ที่พวกมันจะถูกนำไปใช้
(เสียงดนตรี)
ถ้าคุณเห็นธงของเมืองของเรา และชอบมัน
ใช้มันครับ
แม้ว่ามันจะแหกกฎการออกแบบไปบ้าง
อย่าได้ใส่ใจ
แต่ถ้าคุณไม่เห็นธงของเมืองของคุณ
ซึ่งอาจเป็นเพราะว่ามันไม่ได้มีอยู่ หรือว่าถ้ามันมี
มันก็อาจจะน่าเกลียด
ผมขอท้าให้คุณลองใช้ความพยายาม ในการเปลี่ยนแปลงมัน
ถ้าเราใช้มันในเมืองให้มากขึ้น
ธงของเมืองก็ไม่ได้เป็นแค่สัญลักษณ์ ของเมืองในฐานะสถานที่
แต่จะยังเป็นสัญลักษณ์ว่าเมืองนั้น มีแนวคิดต่อการออกแบบของตนอย่างไร
โดยเฉพาะในยุคที่ผู้คน ให้ความสนใจกับการออกแบบ
และผมก็คิดว่าการให้ความสนใจกับการออกแบบ กำลังอยู่ในจุดสูงสุด
ธงที่ออกแบบมาดี อาจถูกใช้เป็นตัวชี้วัดว่าเมืองนั้น
ใส่ใจกับการออกแบบของพวกเขา
ทั้งระบบขนส่ง
สวนสาธารณะ ป้ายต่าง ๆ
มันอาจเป็นเหมือนสิ่งเล็กน้อย แต่ไม่จริงเลย
เท็ด: บ่อยครั้งเมื่อพ่อเมืองบอกว่า
"เรามีเรื่องสำคัญกว่าที่จะต้องทำ แทนที่จะมาห่วงเรื่องธงของเมือง"
ผมตอบว่า
"ถ้าเรามีธงของเมืองที่ดี
เราก็จะมีป้ายที่คนจะใช้ในการรวมตัวกัน
เพื่อเผชิญหน้ากับสิ่งที่สำคัญ"
(เสียงดนตรี)
โรมัน: ผมรับรู้ ว่าธงของเมืองที่ดีทำอะไรได้บ้าง
ในกรณีของชิคาโก
จุดสมดุลระหว่างการออกแบบที่ดี และความภูมิใจของพลเมือง
เป็นสิ่งที่เราต้องการในทุกพื้นที่
ส่วนที่ดีที่สุดของธงในท้องที่ ก็คือเราเป็นเจ้าของมัน
พวกมันมีค่าเป็นสาธารณะ
เป็นภาษาแห่งการออกแบบ ที่กลุ่มชุมชนนั้นเป็นเจ้าของ
เมื่อพวกมันทำหน้าที่ได้ดี
พวกมันถูกนำไปดัดแปลงปรับใช้ได้ พวกมันมีอิทธิพล
เราสามารถควบคุมภาพลักษณ์และภาพรวม
ของเมืองของเราได้ด้วยธงที่ดี
แต่ในทางตรงข้าม ถ้าเรามีธงไม่ดีที่เราไม่ใช้
เรายกพื้นที่ตรงนั้นให้ทีมกีฬาประจำเมือง
คณะกรรมการการค้า และการท่องเที่ยวรับหน้าที่ไป
ทีมโปรดของเราอาจแพ้ หรือทำให้เราเสียใจ
นอกจากนั้น พวกเราบางคน ก็ไม่ได้สนใจกีฬาขนาดนั้น
และการรณรงค์ท่องเที่ยวก็อาจเลี่ยน
แต่ธงของเมืองที่ดี
เป็นบางสิ่งที่จะเป็นตัวแทนเมือง สำหรับพลเมือง
และเป็นตัวแทนของพลเมืองนั้นต่อโลก
และเมื่อธงนั้นเป็นสิ่งสวยงาม
ความเชื่อมโยงผูกพันก็จะเป็นสิ่งที่สวยงาม
บางทีธงของเมืองทั้งหลาย อาจจะสร้างแรงบันดาลใจได้เหมือนธงของฮ่องกง
พอร์ทแลนด์ หรือทรอนด์ไฮม์
และเราสามารถทำอะไรสักอย่างกับธงแย่ ๆ
อย่างธงของซาน ฟรานซิสโก, มิลวาคกี้, ซีดาร์ ราพิดส์
และท้ายที่สุด ถ้าเราแก้ธงพวกนั้นแล้ว
เราก็สามารถทำอะไรบางอย่าง กับฑงของโพคาเทลโล รัฐไอดาโฮ
ที่ได้สมาคมเว็กซิโลโลจีแห่งอเมริกาเหนือ
ระบุว่าเป็นธงที่แย่ที่สุดในอเมริกาเหนือ
[ภูมิใจในโพคาเทลโล]
(เสียงหัวเราะ)
(เสียงปรบมือ)
ครับ
(เสียงปรบมือ)
สิ่งนั้นมีตราสัญลักษณ์กำกับไว้ครับ ท่านผู้ฟัง
(เสียงหัวเราะ)
แค่มองก็เจ็บแล้วครับ
(เสียงหัวเราะ)
ขอบคุณมากครับที่รับฟัง
(เสียงปรบมือ)
[ดนตรีโดย: Melodium (@melodiumbox) และ Keegan DeWitt (@keegandewitt)]